የድርጊት መርሃ ግብሩ የሰብአዊ መብቶችን በተቀናጀ መልኩ ለማስከበር የተዘጋጀ ነው -መንግስት
ሀገራችን ሁለተኛውን ብሄራዊ የሰብዓዊ መብት የድርጊት መርሃ ግብር የዜጎችን ሰብአዊ መብቶች በተሟላ መልኩ መተግበራቸውን ለማረጋገጥ የተዘጋጀ መሆኑን በኢፌዴሪ የመንግስት ኮሙዩኒኬሽን ጉዳዮች ጽሕፈትቤት ሚኒስትር ዛሬ ባወጣው ሳምንታዊ አቋም መግለጫ አስገነዘበ ፡፡መርሃግብሩ የሲቪል፣ የፖለቲካ፣ የኢኮኖሚ፣ ማህበራዊ፣ ባህላዊና ሌሎች መብቶች ተግባራዊ እንዲሆኑ መውጣቱን ነው ያመለከተው ፡፡የድርጊት መርሃ ግብሩ ሁሉንም ባለድርሻ አካላት ባሳተፈ መልኩ የተዘጋጀ መሆኑን ነው ያስረዳው  ፡፡የድርጊት መርሃ ግብሩ ከአሁን በፊት ተቋማት በተናጠል ይፈጽሙት የነበረውን የሰብዓዊ መብት አያያዝ በየደረጃው ያሉ የመንግስት ስራ አስፈጻሚዎች፣ ሲቪክ ማህበራት፣ መገናኛ ብዙሃን፣ የብዙሃን ማህበራትና በዘርፉ የተሰማሩ አለም አቀፍ ተቋማት በተቀናጀ መንገድ እንዲያከናውኑት እድል እንደሚሰጥ  አስረድቷል ፡፡የድርጊት መርሃ ግብሩ አስተማማኝ ሰላም፣ ዘላቂ ልማትና የዳበረ ዴሞክራሲ ሥርዓት በአገራችን ተጠናክሮ እንዲቀጥል ተጨማሪ አቅም የሚፈጥር መሆኑን አስረድቷል ፡፡በመሆኑም የዜጎችን የሰብዓዊ መብቶች ከማረጋገጥ አኳያ ተጨማሪ ሃይል የሚፈጥር ነው ብሏል ፡፡መንግስት ሁለተኛው ብሄራዊ የሰብዓዊ መብት የድርጊት መርሃ ግብር አገራችን እያካሄደችው ያለው የተሃድሶ እንቅስቃሴ አካል በመሆኑ  ሁሉም ባለድርሻ አካላት ለመርሃ ግብሩ ስኬታማነት ከመንግሥት ጎን ቆመው እንዲረባረቡ ጥሪ አቅርቧል፡፡